open-index/open-wikipedia-markdown huggingface dataset:
Sophie Wilmès

**Sophie Wilmès**, nada en Ixelles o 15 de xaneiro de 1975, é unha política belga do partido francófono Movemento Reformador. Dende o 27 de outubro de 2019 ata o 1 de outubro de 2020 foi a primeira ministra de Bélxica á espera a formación dun novo goberno. 

Foi a primeira muller xefa de goberno na historia do país. En 2014 foi deputada federal e en 2015 entrou no goberno de Charles Michel como Ministra de Orzamentos. En decembro de 2018 asumiu ademais o Ministerio de Función Pública. 

## Biografía 
Wilmès naceu no municipio de Ixelles na rexión de Bruxelas-Capital. Creceu na cidade de Grez-Doiceau en Valonia e estudou na Universidade de Bruxelas. É licenciada en comunicación aplicada e xestión financeira pola Universidade de Saint-Louis, Bruxelas. Traballou como asesora económica e financeira nun despacho de avogados. 

### Carreira política 
De 2007 a 2014, Wilmès foi a primeira concelleira encargada de finanzas, orzamento, educación francófona, comunicación e negocios locais na cidade de Sint-Genesius-Rode. De 2014 a 2015 foi conselleira provincial da provincia do Brabante Flamengo. En 2014 foi elixida para a Cámara de Representantes. 

En setembro de 2015, Hervé Jamar anunciou que dimitiría o 1 de outubro de 2015 porque fora seleccionado gobernador da provincia de Liexa. Sophie Wilmès foi elixida para sucedelo como Ministra de Orzamentos no goberno de Charles Michel. En decembro de 2018 pasou a ser ministra de Orzamentos, Servizo Civil, Lotería Nacional e Política Científica no segundo goberno de Michel. O 27 de outubro de 2019 converteuse na primeira muller primeira ministra de Bélxica, sucedendo a Charles Michel, que foi elixido para ocupar a presidencia do Consello Europeo.

## Vida persoal 
Wilmès está casada e ten catro fillos: Jonathan, Victoria, Charlotte e Elizabeth. 

## Notas 
## Véxase tamén 
### Outros artigos 
* Xefes de Estado e goberno actuais
Diego García Rodríguez

**Diego García Rodríguez**, nado en Escarabote, (Lampón, Boiro) en 1976, é un pianista e director de orquestra galego.

## Traxectoria 
Cursou os seus estudos musicais en piano e música de cámara no conservatorio de Santiago de Compostela para posteriormente trasladarse a Lausanne. Máis tarde iniciouse no mundo da dirección orquestral na Escola Superior das Artes de Zúrich, con Johannes Schlaefli.

Traballou con orquestras como a Real Filharmonía de Galicia ou a Orquestra Vigo 430, e dirixido no Gran Teatre del Liceu de Barcelona, o Teatro Real de Madrid ou o Teatro da Ópera de Gdansk.

É membro fundador do grupo Taller Atlántico Contemporáneo, do que é director artístico. 

## Notas
Aerodramus whiteheadi

***Aerodramus whiteheadi***, coñecida vulgarmente como **salangana de Whitehead**, é unha especie de ave da subclase das neornites, infraclase dos neognatos, orde dos apodiformes, familia dos apódidos e tribo dos colocaliinos (que comprende as salanganas), unha das vinte e seis integradas hoxe no xénero *Aerodramus*, endémica de Filipinas.

## Taxonomía 
### Descrición 
A especie foi descrita en 1895 polo ornitólogo escocés William Robert Ogilvie-Grant, co nome de *Collocalia whiteheadi*.

### Etimoloxías 
Para a do xénero, véxase *Aerodramus*.

O epíteto específico, *whiteheadi*, é unha homenaxe ao explorador, naturalista e recolledor profesional de espécimes de aves británico John Whitehead (1860-1899).

### Sinónimo 
Ademais de polo nome actualmente válido, a especie tamén se coñeceu polo sinónimo: En Luzón, encontrouse no monte Data en 1895, e volveuse a ver en 2005. En Mindanao, encontrouse no monte Apo en 1904 e nos montes Kitanglad e Matutum na década de 1990, con espécimes capturados recentemente nunha localidade non identificada no sur de Cotabato (na mesma provincia que o monte Matutum). Fixéronse avistamentos recentes nos montes Polis e Kitanglad. O número de individuos da súa poboación é completamente descoñecido, en parte debido á dificultade de identificación, mesmo coas aves na man.

## Costumes 
A época de reprodución non se coñece, pero se encontrou un niño no mes de xullo, segundo informes, nos acantilados. Ademais, catro niños (sen data) que se cre que foron feitos pola especie, encontráronse nunha árbore oca. Descoñécese tamén se é unha especie migratoria.

## Estado de conservación 
A Unión Internacional para a Conservación da Natureza e dos Recursos Naturais, tendo en conta que tanto a área de distribución completa como o número de individuos da súa poboación son completamente descoñecidos, avalía o status da especie como *DD* (datos insuficientes).

## Notas 
## Véxase tamén 
### Bibliografía 
* Joseph del Hoyo, Andrew Elliot e Jordi Sargatal, eds. (1999): *Handbook of the Birds of the World. Volume 5: Barn-owls to Hummingbirds*. Barcelona, España: Lynx Edicions. ISBN 978-84-8733-425-2.
* Josep Del Hoyo, Nigel J. Collar, David A. Christie, Andrew Elliott e Lincoln D. C. Fishpool (2014): *HBW and Birdlife International Illustrated Checklist of the Birds of the World, Volume 1 Non-Passerines*. Barcelona, España: Lynx Edicions. ISBN 978-84-8733-410-8.
* Kennedy, R. S., Gonzales P. C., Dickinson E. C., Miranda Jr, H. C. & Fisher T. H. (2000): *A Guide to the Birds of the Philippines*. Oxford, UK: Oxford University Press. ISBN 978-0-1985-4668-9.
* Phil Chantler (1995): *Swifts: A Guide to the Swifts and Tree Swifts of the World*. Mountfield, East Sussex, UK: Pica Press. ISBN  978-0-3000-7936-4.

### Outros artigos 
* Apodiformes
* Apódidos
* Colocaliinos
* *Aerodramus*

### Outros artigos 
### Ligazóns externas 
* *Aerodramus whiteheadi*. Whitehead's swiftlet na ADW.
* Whitehead's Swiftlet. *Aerodramus whiteheadi* (Ogilvie-Grant 1895) na EOL.
* Salangana de Whitehead. *Aerodramus whiteheadi* (Ogilvie-Grant, 1895) en AviBase.
Estación de investigación Concordia

[alt=Medida co Lidar dende un refuxio en Dome C, a uns centos de metros da estación Concordia. No fondo a aurora austral. Foto tomada durante no inverno austral de 2014.|miniatura|Medida co [Lidar dende un refuxio en Dome C, a uns centos de metros da estación Concordia. No fondo a aurora austral. Foto tomada durante no inverno austral de 2014.]]

A **estación de investigación Concordia** é unha base científica franco-italiana situada na Antártida.

## Características
Nesta base estúdanse fenómenos relacionados coa Antártida, pero tamén co clima ou mesmo co espazo (como MELiSSA ou experiencias sobre illamento da ESA).
No inverno o persoal descende a tan só 16 persoas, mais no verán antártico pode aloxar máis de oitenta investigadores. Acada temperaturas de -80 °C no inverno austral, pasando meses sen ver o Sol, en condicións de illamento. Consta de dúas torres, unha, como habitáculo, e outra, para maquinaria e salas de traballo. 

Establecida no 2005, é a única base europea no interior do continente.

## Notas 
## Véxase tamén
### Ligazóns externas
Blog escrito dende a base.
Leonardo Fernández Souto

**Leonardo Fernández Souto**, nado en Líncora (Chantada), foi un político galego.

## Traxectoria 
Secretario do Partido Galeguista de Chantada a finais da República, foi o presentador do mitin de Castelao en Chantada o 31 de maio de 1936, para pedir o SI para o plebiscito do Estatuto. Logo do golpe de Estado do 18 de xullo de 1936 foi procesado en Valencia en 1947. Participou na homenaxe a Rosalía promovida polo grupo Brais Pinto en Madrid en 1968. Funcionario civil do Corpo Especial de Mecánicos Condutores do Ministerio do Exército, xubilouse en 1974. Pasou os últimos anos na Residencia de Anciáns de Chantada. Escondeu no faiado da súa casa varios documentos do Partido Galeguista que hoxe están no Museo de Lugo.

## Notas 
## Véxase tamén 
### Ligazóns externas 
* Exposición de Ben-Cho-Sei en Lugo
Ceca de Londres

**Ceca de Londres** pode estar referido a:

***Ceca de Londinium**, obradoiro monetario establecido no Londres romano (*Londinium*);
*'**Royal Mint**', a actual casa de moeda do Reino Unido, con sede en Londres.
Jorge Domingo Cuadriello

**Jorge Domingo Cuadriello**, nado na Habana o 14 de xullo de 1954, é un investigador e narrador cubano.

## Traxectoria 
Dende 1985 traballa como investigador literario no Instituto de Literatura e Lingüística «José Antonio Portuondo Valdor», da Habana. No ano 1998 dirixiu a revista *La Rambla Cubana*, impresa en Cataluña.

## Obras 
* *Los españoles en las letras cubanas durante el siglo XX, diccionario bio-bibliográfico*, 2002, Sevilla, Renacimiento.
* *Españoles en Cuba en el siglo XX*, 2004, Sevilla, Editorial Renacimiento.
* *Fábulas sin (contra) sentido*, 2005, Pinar del Río.
* *Una mirada a la vida intelectual cubana (1940-1950)*, 2007, Sevilla, Editorial Renacimiento.
* *El exilio republicano español en Cuba*, 2009, Tres Cantos, Siglo XXI de España.

### Colectivas 
Colaborou, entre outros, nos seguintes libros:
* *Sentido de la derrota. Selección de textos de escritores españoles exiliados en Cuba*, 1998, Barcelona. Con Róger González Martell.
* *Nuevo diccionario cubano de seudónimos*, 2000, Barcelona. Con Ricardo Luis Hernández Otero.
* *Diccionario biobibliográfico de los escritores, editoriales y revistas del exilio republicano de 1939* (4 tomos), 2016, Renacimiento.

## Notas 
## Véxase tamén 
### Ligazóns externas 
* Jorge Domingo Cuadriello na páxina web de Editorial Renacimiento.
* Jorge Domingo Cuadriello na páxina web de Siglo XXI de España Editores, Akal.
Eiga Koe no Katachi

é un filme xaponés de animación de 2016 producido por Kyoto Animation, dirixido por Naoko Yamada e escrito por Reiko Yoshida. O deseño de personaxes é obra de Futoshi Nishiya e a música de Kensuke Ushio. Baséase no manga *Koe no Katachi*, escrito e ilustrado por Yoshitoki Ōima. Estreouse no Xapón o 17 de setembro de 2016, e en todo o mundo entre febreiro e xuño de 2017.

## Personaxes 
## Notas 
## Véxase tamén 
### Ligazóns externas 
* 
* Ficha en RotteTomatoes
Castellum Honesti

A expresión latina '*** pode referirse a:

***Torres de Oeste**, fortaleza situada en Catoira;
****Castellum honesti''''', disco do grupo musical Milladoiro (1989).
The Laundromat

***The Laundromat*** é un filme estadounidense de 2019 dirixido por Steven Soderbergh, cun guión de Scott Z. Burns. Está protagonizado por Meryl Streep, Gary Oldman, Antonio Banderas, Jeffrey Wright, David Schwimmer,  Matthias Schoenaerts, James Cromwell e Sharon Stone.

O filme estreouse internacionalmente no Festival de Cinema de Venecia o 1 de setembro de 2019. Estreouse nos cinemas dos Estados Unidos o 27 de setembro de 2019, antes de distribuirse en streaming 18 de outubro de 2019 a través de Netflix.

## Personaxes 
* Meryl Streep como Ellen Martin / Elena / Ela mesma
* Gary Oldman como Jürgen Mossack
* Antonio Banderas como Ramón Fonseca
* Sharon Stone como Hannah
* David Schwimmer como Matthew Quirk
* Matthias Schoenaerts como Maywood
* Jeffrey Wright como Malchus Irvin Boncamper
* Will Forte como Doomed Gringo #1
* Chris Parnell como Doomed Gringo #2
* James Cromwell como Joseph David “Joe” Martin
* Melissa Rauch como Melanie
* Larry Wilmore como Jeff
* Robert Patrick como Capitán Richard Paris
* Rosalind Chao como Gu Kailai
* Nikki Amuka-Bird como Miranda
* Nonso Anozie como Charles
* Amy Pemberton como Fetching
* Cristela Alonzo como Axente Kilmer
* Jay Paulson como Pastor Conners
* Charles Halford
* Shoshana Bush como Rebecca Rubinstein
* Norbert Weisser como Swiss Skier
* Marsha Stephanie Blake como Vincelle Boncamper
* Veronica Osorio como Maria

## Notas 
## Véxase tamén 
### Ligazóns externas 
*
Campeones

***Campeones*** é filme español de 2018 dirixido por Javier Fesser. A historia mostra como Marco, un adestrador de baloncesto, deberá facerse cargo dun equipo con discapacidade intelectual. *Campeones* é unha produción de Morena Films, Películas Pendelton e Movistar+, que conta ademais coa participación de TVE e Universal Pictures International Spain. O filme estreouse o 6 de abril de 2018. A banda sonora, a cargo de Rafael Arnau (colaborador habitual de Fesser), conta coa canción "Este es el momento" composta e interpretada por Coque Malla.

O filme foi escollido representar a España na 91ª edición dos Óscar na categoría de mellor filme en lingua non inglesa, mais finalmente non foi nomeado.

## Sinopse 
A historia está inspirada na historia do equipo de baloncesto Aderes Burjassot, formado por persoas con discapacidade intelectual, que gañou doce campionatos de España entre 1999 e 2014.

Marco atravesa numerosos problemas profesionais e persoais, e tras o seu despedimento como adestrador do seu equipo de baloncesto e, en estado de embriagez, sofre un accidente de tráfico que lle comporta unha grave multa. Marco deberá escoller entre 18 meses de cárcere ou 90 días de servizos comunitarios adestrando un equipo de baloncesto chamado "Los Amigos", integrado por deportistas con diversas discapacidades. Nun primeiro momento, a nova non será ben aceptada polo protagonista, pero co tempo darase conta de todo o que queda por aprender destas persoas.

## Personaxes 
* Javier Gutiérrez como Marco Montes Gutiérrez
* Juan Margallo como Julio Montero Ruiz
* Athenea Mata como Sonia
* Luisa Gavasa como Amparo Gutiérrez, madre de Marco
* Daniel Freire como Francisco Carrascosa
* Mariano Llorente como Iván Bajero
* Itziar Castro como Madre de Jesús
* Luis Bermejo como Antonio
* Laura Barba como Jueza
* Julio Fernández como Fabián
* Sergio Olmos como Sergio Costa Zorrilla
* Jesús Lago como Jesús Lago Solís
* José de Luna como Juanma
* Gloria Ramos como Collantes
* Fran Fuentes como Paquito
* Alberto Nieto Fernández como Benito Recuenco Valdegómez
* Jesús Vidal como Marín

## Notas 
## Véxase tamén 
### Outros artigos 
* Filmes de España propostos ó Óscar ó mellor filme internacional
* Filmes propostos ó mellor filme internacional na 91ª edición dos Óscar
Notting Hill (filme)

***Notting Hill*** é un filme británico-estadounidense de 1999 dirixido por Roger Michell. O guión foi escrito por Richard Curtis, autor de *Catro vodas e un funeral* (1994), e o filme foi producido por Duncan Kenworthy. Está protagonizado por Julia Roberts, Hugh Grant, Rhys Ifans, Emma Chambers, Tim McInnerny, Gina McKee e Hugh Bonneville. A historia conta o romance entre un libreiro de Londres, interpretado por Grant, e unha famosa actriz estadounidense, interpretada por Roberts.

Estreouse o 21 de maio de 1999 e foi ben recibido pola crítica, converténdose no filme británico con maior recadación de 1999. Gañou un BAFTA, estivo nomeado noutras dúas categorías, e gañou outros premios, incluíndo un British Comedy Award e un Premio Brit pola banda sonora.

## Personaxes 
* Julia Roberts como Anna Scott
* Hugh Grant como William "Will" Thacker
* Hugh Bonneville como Bernie
* Emma Chambers como Honey Thacker
* James Dreyfus como Martin
* Rhys Ifans como Spike
* Tim McInnerny como Max
* Gina McKee como Bella
* Richard McCabe como Tony
* Dylan Moran como Rufus
* Henry Goodman como o recepcionista do Ritz
* Julian Rhind-Tutt como o xornalista de "Time Out"
* Lorelei King como publicista de Anna
* John Shrapnel como o axente de prensa británico de Anna
* Clarke Peters como protagonista de "Helix"
* Arturo Venegas como o actor estranxeiro de "Helix"
* Yolanda Vazquez como a intérprete
* Mischa Barton como a actriz de 12 anos en "Helix"
* Emily Mortimer como Perfect Girl
* Samuel West como co protagonista de Anna (acreditado como Sam West)
* Ann Beach como nai de William

## Notas 
## Véxase tamén 
### Ligazóns externas 
* 
* Ficha en AllMovie 
* Ficha en BoxOfficeMojo 
* Ficha en RottenTomatoes 
* Ficha en Metacritic
Atlantic Rhapsody - 52 myndir úr Tórshavn

***Atlantic Rhapsody - 52 myndir úr Tórshavn*** (que pode traducirse dende o feroés como "Rasodia Atlántica - 52 imaxes dende Tórshavn") é un filme documental dinamarqués de 1989 dirixido por Katrin Ottarsdóttir. É a primeira longametraxe feroesa. O filme presenta un día na vida dalgúns habitantes de Tórshavn, a capital das Illas Feroe. A narrativa está estruturada como unha carreira de remudas, na que unha persoa, unha cousa ou algo fóra dunha escena leva á audiencia a outra escena con novas persoas e eventos.

## Véxase tamén 
### Ligazóns externas 
* Páxina oficial 
*
Eli (filme de 2019)

***Eli*** é un filme estadounidense de 2019 dirixido por Ciarán Foy. Está protagonizado por Kelly Reilly, Sadie Sink, Lili Taylor, Max Martini e Charlie Shotwell. O filme foi producido por Paramount Players, MTV Films, Intrepid Pictures e Bellevue Productions e estreouse o 18 de outubro de 2019 a través de Netflix. Recibiu valoracións dispares por parte da crítica, mais as interpretacións e a atmosfera foron eloxiadas.

## Personaxes 
* Charlie Shotwell como Eli
* Kaci Evans como Rose, nai de Eli
* Max Martini como Paul, pai de Eli
* Lili Taylor como Dr. Isabella Horn
* Sadie Sink como Haley
* Deneen Tyler como enfermeira Barbara
* Katia Gomez como enfermeira Maricela
* Austin Fox como Perry
* Kailia Posey como Agnes
* Parker Lovein como Lucius
* Lou Beatty Jr como dono do motel
* Jared Bankens como líder da banda
* Nathaniel Woolsey como Punks
* Mitchell De Rubira

## Notas 
## Véxase tamén 
### Ligazóns externas 
*
Excuse 17

**Excuse 17** foi unha banda de punk rock estadounidense procedente de Olympia, Washington, activa dende 1993 ata 1995. O grupo estaba formado por Becca Albee (voces e guitarra), Carrie Brownstein (guitar e voces) e Curtis James (batería). A banda gravou dous álbums e un sinxelo, e achegou cancións a varios recompilatorios.

## Historia 
Brownstein, Albee e CJ Phillips (James) uníronse para formar Excuse 17, unha banda que durou só uns poucos anos pero demostraría ser moi influente. Brownstein e Albee tocaban a guitarra e cantaban e CJ tocaba a batería. En pouco tempo gravaron unha cinta demo e comezaron a gravar temas para varios recompilatorios en discográficas independentes. O seu primeiro álbum, *Excuse Seventeen*, foi editado conxuntamente por Atlas Records (vinilo) e o selo queercore Chainsaw Records (CD). A banda editou o seu segundo e derrradeiro álbum, *Such Friends Are Dangerous*, a través do selo independente Kill Rock Stars en 1995, mostrando unha gran mellora na calidade da gravación.

A banda adoitaba a tocar con Heavens to Betsy, e incluso fixeron xiras xuntas, xa que ámbolos dous grupos era unha parte activa da escena riot grrrl. As dúas bandas tamén apareceron no recompilatorio *Free to Fight*. Corin Tucker de Heavens to Betsy fíxose moi amiga de Brownstein e chegaron a saír xuntas durante un tempo. As dúas decidiron formar Sleater-Kinney, un proxecto paralelo que ao pouco tempo sería o seu principal proxecto tras a disolución dos seus respectivos grupos. Porén, as gravacións de Excuse 17 aínda son moi valoradas polos seguidores de Sleater-Kinney, polos ineteresados no riot grrrl e no queercore, e polos coleccionistas de discos en xeral: *Such Friends Are Dangerous* foi nomeado un dos 50 mellores álbums de indie rock do Noroeste do Pacífico pola publicación en liña *Pitchfork*. Albee tamén gravou con Tucker como Heartless Martin, editando un casete a través de Chainsaw Records en 1993.

Tras a disolución de Excuse 17 Albee estableceu unha exitosa carreira como artista visual. O seu traballo foi loubado por publicacións como *Bomb*, *Tom Tom*, *Artforum* e *Aperture*. Os seus artigos están sendo conservados na Fales Library da New York University. En 2019 era profesora adxunta de fotografía no City College of New York.

No ano 2017 James vivía en Olympia e tocaba a batería na banda de rock Nudity.

## Discografía 
### Álbums 
## Notas
De Fûke

***De Fûke*** é un filme neerlandés de 2000 dirixido por Steven de Jong. Foi rodado en lingua frisoa. O filme baséase no libro homónimo de 1966, escrito por Rink van der Velde.

## Personaxes 
* Rense Westra como Jelle
* Syb van der Ploeg como JP
* Steven de Jong como Germ
* Peter Tuinman como Detective
* Hidde Maas como alcalde
* Hilbert Dykstra como axudante
* Joop Wittermans como vendedor
* Cynthia Abma como Mirjam
* Jan Arendsz como de maat

## Véxase tamén 
### Ligazóns externas 
*
Ma' Rosa

'''''Ma' Rosa''''' é un filme filipino de 2016 dirixido por Brillante Mendoza. Foi escollido para competir pola Palma de Ouro no Festival Internacional de Cinema de Cannes de 2016. En Cannes, Jaclyn Jose gañou o premio á mellor actriz. Tamén foi escollido como o candidato filipino para o Óscar ó mellor filme en lingua non inglesa na 89ª edición dos premios, mais finalmente non foi nomeado.

## Personaxes 
* Jaclyn Jose como Rosa Reyes
* Julio Diaz como Nestor Reyes
* Baron Geisler como Sumpay
* Jomari Angeles como Erwin Reyes
* Neil Ryan Sese como Olivarez
* Mercedes Cabral como Linda
* Andi Eigenmann como Raquel Reyes
* Mark Anthony Fernandez como Castor
* Felix Roco como Jackson Reyes
* Mon Confiado como Sanchez
* Maria Isabel López como Tilde
* Kristoffer King como Jomar

## Notas 
## Véxase tamén 
### Outros artigos 
* Filmes de Filipinas propostos ó Óscar ó mellor filme internacional
* Filmes propostos ó mellor filme internacional na 89ª edición dos Óscar

### Ligazóns externas 
*
Suberau Ghaam

***Suberau Ghaam*** (en ) é un filme indio de 2014 dirixido por Naresh Khanna e producido por Urmi Negi. Está protagonizado por Urmi Negi, Balraj Negi, Baldev Rana e Ghananand. O filme é unha crítica ó consumo de alcohol e fala dos perigos do alcoholismo.

## Elenco 
* Urmi Negi
* Balraj Negi
* Baldev Rana
* Ghananand
* Mir Ranjan Negi como oficial
* Bijju como el mesmo

## Véxase tamén 
### Ligazóns externas 
*
Real Casa da Moeda

A denominación **Real Casa da Moeda** pode estar referida a:

### En Galicia 
* A Real Casa da Moeda da Coruña;
* A Real Casa da Moeda de Xuvia.

### Fóra de Galicia 
* A FNMT-Real Casa da Moeda (castelán: *FNMT-Real Casa de la Moneda*);
* A Real Casa da Moeda de Australia (inglés: *Royal Australian Mint*);
* A Real Casa da Moeda de Bélxica, (francés: *Monnaie royale de Belgique*; neerlandés: *Koninklijke Munt van België)*.
* A Real Casa da Moeda do Canadá (inglés: *Royal Canadian Mint*);
* A Real Casa da Moeda de Dinamarca (dinamarqués: *Den Kongelige Mønt*);
* A Real Casa da Moeda de Noruega (*noruegués: Den Kongelige Mynt*);
* A Real Casa da Moeda de Popayán (castelán: *Real Casa de Moneda de Popayán*);
* A Real Casa da Moeda de Potosí (castelán: *Real Casa de Moneda de Potosí*);
* A Real Casa da Moeda do Reino Unido (inglés: *Royal Mint*);
* A Real Casa da Moeda dos Países Baixos (neerlandés: *Koninklijke Nederlandse Munt*);
*A Real Casa da Moeda de Segovia (castelán: Real Casa de la Moneda de Segovia).
Nuummioq

***Nuummioq*** é un filme groenlandés de 2009 dirixido por Otto Rosing e Torben Bech e producido por Mikisoq H. Lynge. *Nuummioq* quere dicir "un home de Nuuk" en lingua groenlandesa. *Nuummioq* estreouse en Nuuk o 31 de outubro de 2009.

## Sinopse 
Malik, un traballador da construción de 35 anos orixinario de Nuuk, descobre o amor da súa vida ó tempo que lle diagnostican cancro. Enfróntase á eleción de quedar en Groenlandia con Nivi, a muller da que se namorou, ou marchar cara a Dinamarca na procura dun tratamento médico.

## Personaxes 
O filme conta cun elenco de actores profesionais e non profesionais orixinarios de Groenlandia e Dinamarca:

*Lars Rosing como Malik
*Julie Berthelsen como Nivi
*Angunnguaq Larsen como Mikael
*Maius Olsen como granxeiro de ovellas
*Makka Kleist como avoa
*Amos Egede como avó
*Morten Rose como Carsten
*Else Danis como médico
*Anja Jochimsen como turista
*Ulrikka Holm como rapaza nun bar
*Maria P. Kjærulff como enfermeira
*Arnatsiaq Reimer Eriksen como Lilly
*Sorya Paprajong como camareira dun restaurante
*Johannes Madsen como muller no invernadoiro
*Karsten Sommer como cliente do invernadoiro

## Notas 
## Véxase tamén 
### Outros artigos 
* Filmes de Groenlandia propostos ó Óscar ó mellor filme internacional
* Filmes propostos ó mellor filme internacional na 83ª edición dos Óscar

### Ligazóns externas 
*
The Fire Theft

**The Fire Theft** foi unha banda estadounidense de rock procedente de Seattle, Washington. Foi fundada no ano 2001 polo vocalista e guitarrista Jeremy Enigk, o baixista Nate Mendel e o batería William Goldsmith, que tocaran anteriormente en Sunny Day Real Estate. Mendel tamén toca o baixo en Foo Fighters e Goldsmith foi o batería desa banda entre 1995 e 1997. Esta formación de The Fire Theft era tres cuartos de Sunny Day Real estate, sendo o guitarrista Dan Hoerner o único que non se uniría aos seus antigos compañeiros.

Aínda que o grupo entrou en hiato no ano 2004, nunca houbo un anuncio oficial de separación.

## Historia 
The Fire Theft publicaron un álbum autotitulado o 23 de setembro de 2003 a través do selo independente Rykodisc. Só o tema "Chain" foi editado como sinxelo promocional. Tras o lanzamento a banda iniciou unha xira de presentación do traballo. Dende entón a banda está en hiato. Sobre futuros proxectos Jeremy Enigk ten dito que imaxina que "The Fire Theft volverá a toda marcha. Só temos que atopar un novo selo ou crear o noso". Anunciouse tamén un DVD coa banda actuando en Seattle, pero nunca chegou a ser editado. En 2007, Billboard.com informou que a banda estaba discutindo reunirse. No mesmo artigo Nate Mendel dixo: "Non estamos realmente seguros, pero estamos facendo plans para tocar xuntos dunha forma ou doutra -- esperemos que o próximo ano". Jeremy Enigk engadiu noutra entrevista que a banda estivera "falando sobre converterse nunha banda de estudio: só gravar e non xirar". Enigk tamén planea editar o seguinte álbum a través de Lewis Hollow Recordings, o seu propio selo discográfico.

En decembro do ano 2008, Enigk ofreceu unha actualización do proxecto de DVD ao vivo proposto:Enviámolo a un lugar e mantivemos unha reunión con algúns rapaces sobre reunir todo ese material e editalo. Eu realmente non sei que vai pasar. Iso foi fai un ano e non volvín escoitar nada máis do tema dende entón. Creo que o motivo é porque están facendo iso de xeito profesional. Tamén hai demasiado material, porque xa non é só un DVD en directo. O tipo Maury (Duchamp), que estivo filmando desafortunadamente morreu, pero xirou con nós bastante. E filmou moitos concertos, moitas das nosas entrevistas, e algún material nos camerinos. Pensamos que probablemente debiamos facer algo máis como o que el tiña en mente, máis que un gran documental de toda a historia. Así que acabou converténdose nun proxecto máis grande do que prevíamos. E principalmente para atender ao que Maury quería, na súa memoria. El quería facer un documental completo, pero quería que se prolongase durante moito tempo.Despois da reunión de Sunny Day Real Estate en 2009 cos catro membros orixinais, a situación da banda é incerta. Enigk admitiu no seu momento que se Sunny Day Real Estate ía a estar xunta non habería moitas razóns para reunir a The Fire Theft.

## Discografía 
### Álbums 
### EPs 
## Notas
Narsinh Mehta (filme de 1932)

***Narsinh Mehta*** (en ) é un filme indio de 1932 dirixido por Nanubhai Vakil. Foi o primeiro filme rodado en lingua gujarati.

## Sinopse 
O filme baséase na vida do santo e poeta Narsinh Mehta.

## Personaxes 
O elenco de actores estaba composto por:
* Mestre Manhar como Narsinh Mehta
* Umakant Desai como Krishna
* Mohan Lala como Ra Mandlik
* Khatun como Kunwarbai
* Mestre Bachu como marido de Kunwarbai
* Miss Jamna como Manekbai
* Miss Mehtab como Rukmini

## Notas 
## Véxase tamén 
### Ligazóns externas 
*
Kanku

***Kanku*** (en ) é un filme indio de 1969 dirixido por Kantilal Rathod. Está protagonizado por Kishore Bhatt, Kishore Jariwala, Pallavi Mehta, e é unha adaptación da historia curta homónima de Pannalal Patel. O filme gañou o Premio Nacional de Cinema ó mellor filme en lingua gujarati na 17ª edición dos National Film Awards.

## Notas 
## Véxase tamén 
### Ligazóns externas 
*
Unión Nacional (coalición)

**Unión Nacional** (UN) foi unha coalición política española de extrema dereita que se presentou ás eleccións xerais de 1979. Estaba formada por Forza Nova, Falange Española de las JONS, Círculos Doctrinales José Antonio, Comuñón Tradicionalista, Agrupación de Juventudes Tradicionalistas e Confederación Nacional de Excombatientes e representaba ás forzas políticas defensoras do franquismo.

## Traxectoria 
Tiña como precedente á coalición Alianza Nacional 18 de Xullo, que se presentou ás eleccións de 1977 pero sen obter representación parlamentaria. Nas eleccións do 1 de marzo de 1979, as primeiras que tiveron lugar en España despois de ser aprobada a constitución de 1978 obtivo, en toda España, 378.964 votos (2,1%) e un deputado na persoa de Blas Piñar. O escano obtívose en Madrid con 110.730 votos (4'8%), pero obtivo porcentaxes significativas nas circunscricións de Toledo (7'31%), Guadalaxara (6,65 %), Cidade Real (4,11 %), Santander (3,92 %), Burgos (3,85 %) e Valladolid (3,67 %). 

A relación entre os grupos que conformaron a coalición foi empeorando progresivamente polo que se desfixo e xa non se presentou ás eleccións de 1982. Ningunha das formacións políticas integrantes puido, por separado, revalidar o escano obtido en 1979.

## Notas 
## Véxase tamén 
### Bibliografía 
*
*
*
Le Wazzou polygame

***Le Wazzou polygame*** é un filme franco-nixerino de 1971 sobre a poligamia dirixido e protagonizado por Oumarou Ganda. Foi producido por Argos Films en Francia. Gañou o Gran Premio no Festival de Cinema e Televisión Panafricanas de Uagadugú en 1972, sendo o primeiro gañador oficial do festival.

## Elenco 
*Oumarou Ganda
*Joseph Salamatou
*Zalika Souley
*Garba Mamane
*Amadou Seyni
*Ousmane Diop

## Notas 
## Véxase tamén 
### Bibliografía 
*
*
### Ligazóns externas 
*
Estudos Migratorios

***Estudos Migratorios. Revista galega de análise das migracións***, anteriormente ***Estudios Migratorios***, é unha revista científica de publicación semestral do Consello da Cultura Galega e a Universidade de Santiago de Compostela.

## Descrición 
Botou a andar en 1995 co nome de *Estudios Migratorios*, cesando en 2003. Reapareceu en 2008 co nome de *Estudos Migratorios. Revista galega de análise das migracións*, rematando en 2011.

## Autores 
Na nova xeira publicou textos de José Antonio Aldrey Vázquez, Francisco José Armas Quintá, Andreu Bibiloni Amengual, Ana Cabana Iglesia, Luis M. Calvo Salgado, Antón Costa Rico, Nadia Andrea de Cristóforis, María Liliana Da Orden, Fernando J. Devoto, Ruy Farías, María José Fernández Vicente, Alejandro Fernández, Belén Fernández Suárez, Emilio Franzina, Isabel Gómez Rivas, Pilar González Bernaldo de Quirós, Marianne Helfer Herrera Erazo, Gustavo Hervella García, Carmen Lamela, Raúl Lardiés Bosque, Natacha Lillo, Marcela Susana Lippi, Antonio Luis López Martínez, Raquel Martínez Buján, Alberte Martínez-López, Lená Medeiros de Menezes, Pilar Montero Vilar, Fernando Carlos Moura, José C. Moya, Laura Oso, Julio Rafael Pereira Bernárdez, Nancy Pérez Rey, Antía Pérez-Caramés, Herminia Pernas Oroza, María Presas Beneyto, Franco Ramella, Jon Ander Ramos Martínez, Perfecto Ramos Rodríguez, María del Pilar Rojo Otero, Nydia Sarabia Ivars, Erica Sarmiento da Silva, María Seijas Montero, Ana Varela Lago, Alejandro P. Vázquez González, Iria Vázquez Silva, Rosa María Verdugo Matés, Manuel Vilar Álvarez, Joaquín Miguel Villa Álvarez, Miro Villar e María Villares Varela.

## Notas 
## Véxase tamén 
### Outros artigos 
* Diáspora galega
* Álbum da Emigración
### Ligazóns externas 
* Estudos Migratorios no sitio web do Consello da Cultura Galega. Mediateca
Estevo II de Blois

**Estevo II de Blois**, ou polo seu nome completo, **Estevo II Henrique**, nado c. 1048 e finado o 19 de maio de 1102, foi conde de Blois e Chartres.

## Traxectoria 
### Orixes familiares 
Era fillo de Teobaldo III de Blois, tamén conde de Blois.

### Matrimonio e descendencia 
Casou con Adela de Normandía, unha das fillas de Guillerme I de Inglaterra, ao redor de 1080 en Chartres.

#Guillerme de Sully (m. 1150), casado con Einés de Sully.
#Teobaldo II de Champaña.
# Odón, que morreu novo.
#Estevo de Inglaterra, rei de Inglaterra.
# Lucía-Mahaut.
# Einés.
#Lionor de Blois, casada con Raúl I de Vermandois.
# Alix.
#Lithuise de Blois.
#Henrique de Blois, bispo de Winchester.
# Humberto, que morreu novo.

### Primeira Cruzada 
Estevo II foi un dos líderes da Primeira Cruzada e é coñecido por ter escritas cartas de carácter moi entusiasta á súa muller Adela, nas que se refería ao progreso da cruzada. Foi un dos comandantes da vangarda cruzada durante a batalla de Dorilea o 1 de xullo de 1097. Regresou a casa en 1098, durante o longo cerco de Antioquía e sen ter cumprido o seu voto para chegar a Xerusalén. Foi coaccionado por Adela para realizar unha segunda peregrinación, para o que se incorporou á Cruzada do 1101, de entidade menor que a anterior, xunto con outros que tamén volveran a casa antes do final da primeira. En 1102, Estevo morreu en combate durante a batalla de Ramla, aos cincuenta e sete anos.
## Notas
## Véxase tamén
### Bibliografía
*
*
*
*
*
SG̲aawaay Ḵ'uuna

'''''SG̲aawaay Ḵ'uuna'''* (IPA: [sɢ̥aːwaːj qʼuːna]; tamén coñecido co seu título en inglés: *Edge of the Knife*) é un filme canadense de 2018 dirixido por Gwaai Edenshaw e Helen Haig-Brown. É o primeiro filme falado só en dialectos da lingua haida. Ambientado no arquipélago de Haida Gwaii no século XIX, narra unha historia clásica do pobo haida sobre un home traumatizado e varado que se tranforma en *Gaagiixiid*, o salvaxe.

## Sinopse 
Durante o verán, dúas grandes familias haida reúnense para o seu retiro anual de pesca no arquipélago de Haida Gwaii. Adiitsʹii, un nobre encantador, causa a morte accidental do fillo do seu mellor amigo Kwa, polo que marcha só ó salvaxe. Adiitsʹii está atormentado polo que fixo e entra nunha espiral de tolemia, converténdose en *Gaagiixiid'', un ser sobrenatural que tolea de fame. Inesperadamente sobrevive o inverno e na reunión do ano seguinte, as familias tentan converter a Gaagiixiid de novo en Adiitsʹii, ó tempo que Kwa loita contra o seu desexo de vinganza.

## Personaxes 
* Tyler York como Adiitsʹii / Gaagiixiid
* Willy Russ como Kwa
* Adeana Young como Hlaaya, muller de Kwa e nai de Gaas.
* Greg Brown como Gaasʹ Xaantsʹii, fillo de Kwaa e Hlaaya. A súa morte provoca a tolemia de Adiits'ii

## Notas 
## Véxase tamén 
### Ligazóns externas 
*
Lamprea Explosiva

[dereita|miniatura|Concerto na [Gentalha do Pichel.]]

**Lamprea Explosiva** é unha banda galega de punk rock procedende de Vigo formada no ano 2014. O grupo é un dúo formado por Adán (guitarra) e Alén (batería). Ata a data teñen publicados dous álbums de estudio, dous EPs e dous sinxelos.
## Discografía 
## Notas
Teobaldo III de Blois

miniatura|138x138px| Escudo do condado de Blois.
**Teobaldo III de Blois**, nado en 1012 e finado en 1089, foi conde de Blois, Meaux e Troyes. Era fillo de Eudes II de Blois e Ermengarda de Auvernia. 

## Traxectoria 
Teobaldo herdou, entre outros, os condados de Blois, Tours, Chartres, Châteaudun e Sancerre, e na Champaña Château-Thierry, Provins e Saint Florentin. O seu irmán Estevo herdou os condados de Meaux, Troyes e Vitry-le-François. 

Teobaldo conspirou contra Henrique I, pero foi derrotado en 1044 e tivo que entregar o condado de Tours para recuperar a súa liberdade. A partir de entón, a sede principal da Casa de Blois pasou á Champaña. Teobaldo logrou gañar de novo a confianza real e recuperar a súa influencia. Foi nomeado conde palatino, título que xa conseguira o seu pai, e usou a influencia recuperada para facerse co control da terra que o seu irmán herdara na Champaña e agora eran gobernadas polo seu sobriño Eudes de Champaña. Eudes uniuse máis tarde ao exército de Guillerme I de Inglaterra, participando en Hastings e na posterior ocupación normanda de Inglaterra, converténdose en conde de Aumale e Holderness e casando cunha irmá de Guillerme.  

A posición de Teobaldo era considerabelmente poderosa e foi fortalecida anda mis co seu casamento coa filla de Raúl de Valois. A partir de 1074 deixou ao seu fillo Estevo II o control de Blois, Châteaudun e Chartres. 

## Descendencia 
Coa súa primeira muller, Xersenda do Maine, filla de Herberto I de Maine, conde de Maine, tivo un fillo: Estevo II de Blois. 

Do seu matrimonio con Alix de Crepy, filla de Raúl II de Valois e Adelaida de Bar, naceron tres fillos: Filipe, bispo de Châlons-sur-Marne, Eudes, que herdou posesións na Champaña, en Troyes, e Hugo I de Champaña, primeiro conde da Champaña. 
## Véxase tamén
### Bibliografía
*
*
*
*
*
*
The Good Road

***The Good Road*** (en ) é un filme indio de 2013 escrito e dirixido por Gyan Correa. Foi escollido como o candidato indio para o Óscar ó mellor filme en lingua non inglesa na 86ª edición dos premios, mais finalmente non foi nomeado. Gañou o premio ó mellor filme en gujarati na 60ª edición dos National Film Awards. A historia céntrase nunha autoestrada nas áreas rurais de Gujarat, preto dunha vila en Kutch. É o primeiro filme gujarati en ser escollido para representar a India nos Oscars.

## Personaxes 
* Shamji Dhana Kerasia como Pappu
* Sonali Kulkarni como Kiran
* Ajay Gehi como David
* Keval Katrodia como Aditya
* Poonam Kesar Singh como Poonam
* Priyank Upadhyay como Shaukat

## Notas 
## Véxase tamén 
### Outros artigos 
* Filmes da India propostos ó Óscar ó mellor filme internacional
* Filmes propostos ó mellor filme internacional na 86ª edición dos Óscar

### Ligazóns externas 
*
Ayiti mon amour

***Ayiti mon amour*** é un filme haitiano de 2016 dirixido por Guetty Felin. Estreouse na sección "Contemporary World Cinema" do Festival Internacional de Cinema de Toronto de 2016. Foi escollido como candidato de Haití para o Óscar ó mellor filme en lingua non inglesa na 90ª edición dos premios, mais finalmente non foi nomeado. Foi a primeira vez que Haití enviou un filme para a súa consideración ó premio.

## Personaxes 
* Joakim Cohen como Orphée
* Anisia Uzeyman como Ama
* Jaures Andris como Juares 
* Pascale Faublas como Manman
* James Noël como Ekriven
* Michelle Judith Jeudy como Odessa
* Simbi Duplan como Simbi

## Notas 
## Véxase tamén 
### Outros artigos 
* Filmes de Haití propostos ó Óscar ó mellor filme internacional
* Filmes propostos ó mellor filme internacional na 90ª edición dos Óscar

### Ligazóns externas 
*
Ricardo I de Normandía

**Ricardo I de Normandía**, nado en 933 e finado o 20 de novembro de 996, chamado **Ricardo sen Medo** (en francés: *Sans Peur*), foi duque de Normandía desde o asasinato do seu  pai Guillerme Espada Longa en 942 ata a súa morte en 996. 

## Traxectoria 
### Familia 
Ricardo era fillo de Guillerme I de Normandía e da súa muller Sprota.  Ricardo casou no 960 con Emma, a filla de Hugo de París, coa que estaba prometida desde que ambos eran moi novos. Emma morreu sen descendencia no 968. 

Segundo o cronista Roberto de Torigni, pouco despois da morte de Emma, o duque Ricardo se detivo a descansar na casa dun gardabosques durante unha cacería e namorouse da súa muller. Pero dado que a muller era virtuosa, non quixo ceder ás proposicións de Ricardo e suxeriulle que o intentase coa súa irmá solteira, Gunnora. Gunnora converteuse na concubina do Duque e máis tarde casaron para que os fillos da parella fosen lexitimados. Entre os fillos da parella estaban: 

* Ricardo o Bo (? -1026), que o había suceder á fronte do Ducado. 
*Roberto (965-1037) converteríase en arcebispo de Rouen, o conde de Evreux.
* Mauger, converteríase no conde de Corbeil.
*Emma (v. 985-1052), sería a muller de dous reis de Inglaterra.
*Matilde, casaría co conde Eudes II de Blois.
*Hawise, casada con Godofredo I da Bretaña.

### Reinado 
En 942 o seu pai morreu asasinado polos homes do seu rival Arnulfo de Flandres. Ricardo aínda era un neno e non puido evitar que Lois IV de Francia tomase Normandía e o retivese en Laon. Da súa prisión foi liberado por nobres normandos, entre os que estaba Osmundo de Centville (que fora compañeiro de armas do seu avó Rolón). En 968 aliouse co inimigo declarado do rei Lois IV, o conde Hugo de París, e coa axuda dos normandos e viquingos do rei Harold de Dinamarca expulsaron a Lois de Normandía. 

Máis tarde enfrontouse ao rei Etelred de Inglaterra, que se queixou de que Normandía mercase gran parte dos botíns que os viquingos saqueaban aos ingleses. 

Ricardo era bilingüe, pero favoreceu máis os intereses dos seus vasalos de orixe escandinava que os francos. Non obstante, durante o seu reino Normandía completou o proceso de galicización e cristianización, e a estrutura feudal reforzouse. Tamén reorganizou o exército normando, baseándoo na cabalería pesada. Á morte do conde Hugo de París en 956 converteuse no gardián do seu fillo Hugo Capeto, que se convertería en rei de Francia coa súa axuda. 

Morreu aos 63 anos en Fécamp en 996, e foi sucedido polo seu fillo Ricardo. 

## Notas 
## Véxase tamén
October 1

***October 1*** é un filme nixeriano de 2014 producido e dirixido por Kunle Afolayan, e escrito por Tunde Babalola. Está protagonizado por Sadiq Daba, Kayode Olaiya, David Bailie, Kehinde Bankole, Kanayo O. Kanayo, Fabian Adeoye Lojede, Nick Rhys, Kunle Afolayan, Femi Adebayo, Bimbo Manuel, Ibrahim Chatta e Demola Adedoyin. Conta coa aparición especial de Deola Sagoe. O filme, que está ambientado na Nixeria colonial, narra a historia de Danladi Waziri (Sadiq Daba), un oficial de policía do norte de Nixeria que é enviado á vila remota de Akote, en Nixeria Occidental para investigar un caso de asasinatos femininos na comunidade.

## Personaxes 
*Sadiq Daba como Inspector Danladi Waziri
*Kayode Aderupoko como Inspector Sunday Afonja
*Demola Adedoyin como Príncipe Aderopo
*Kehinde Bankole como Miss Tawa
*Kunle Afolayan como Agbekoya
*Fabian Adeoye Lojede como Cabo Omolodun
*Kanayo O. Kanayo como Okafor
*Ibrahim Chatta como Sumonu
*Bimbo Manuel como Canon Kuforiji
*Femi Adebayo como Banji
*Abiodun Aleja como Olaitan
*Nick Rhys como Winterbottom
*Deola Sagoe como Funmilayo Ransome-Kuti
*David Bailie como Ackerman
*Colin David Reese como Reverendo Dowling
*Lawrence Stubbings como Tomkins
*Ifayemi Elebuibon como Baba Ifa

## Notas 
## Véxase tamén 
### Ligazóns externas 
*
William Robert Ogilvie-Grant

**William Robert Ogilvie-Grant**, nado o 25 de marzo de 1863 en Easter Elchies, Moray, Escocia, e finado o 26 de xullo de 1924 en Farley Cottage, Reading, Inglaterra, foi un ornitólogo escocés.

## Traxectoria 
### Primeiros anos 
William Robert Ogilvie-Grant foi o segundo fillo do capitán dos 42 Highlanders George Henry Essex Ogilvie-Grant, de Easter Elchies, Craigellachie, Escocia, que, á súa vez, fora o sexto fillo de Francis Ogilvy-Grant, sexto conde de Seafield.

Fixo os seus primeiros estudos na Escola Preparatoria Cargilfield, e despois pasou ao Fettes College, en Edimburgo, onde estudou Zooloxía e Anatomía. 

### Labor científica 
En 1882 foi asistente do Museo de Historia Natural de Londres. Alí estudou ictioloxía baixo a supervisión de Albert Günther.

En 1885 foi nomeado temporalmente xefe da sección ornitolóxica durante a viaxe de Richard Bowdler Sharpe á India. Despois permaneceu nese departamento, no que chegou a ser conservador de aves entre 1909 e 1918. 

Ogilvie-Grant sucedeu a Bowdler Sharpe como editor do ''Bulletin of the British Ornithologists' Club*, posto que ocupou desde 1904 até 1914.

Ogilvie-Grant realizou moitas viaxes para recolectar espécimes, especialmente a Socotra, Madeira e Canarias.

### Vida persoal 
Ogilvie-Grant casou con Maud Louisa Pechell, filla do almirante Mark Robert Pechell. A parella tivo un fillo e tres fillas. O seu fillo, Mark Ogilvie-Grant, foi diplomático e botánico. A súa filla máis vella, Eleanora (1892-1956), foi a avoa materna de Jane Beuttler, esposa do político Alan Clark.

## Obras 
* *The Expedition to Sokotra. IV Descriptions of three new species of butterflies* – Liverpool: Bulletin of the Liverpool Museums, 1899.
* *Arthropoda. Insecta: Lepidoptera - I. Rhopalocera*. In: HO Forbes: *Natural history of Sokotra and Abd-el-Kuri: Being the report upon the results of the conjoint expedition to these islands in 1898-9, by Mr. W.R. Ogilvie-Grant, of the British Museum, and Dr. H.O. Forbes, of the Liverpool Museums, together with information from other available sources. Forming a monogragh of the islands* – Liverpool: Bulletin of the Liverpool Museums, 1903.
* *Exhibition and description of a new subspecies of Grosbeak, *Rhynchostruthus percivali yemenensis*, from the mountains of S. Yemen'' – Bulletin of the British Ornithologists' Club, 1913.
* *Report of a new race of Palm Dove* – Bulletin of the British Ornithologists' Club, 1914.

## Epónimos 
Na honra de Ogilvie-Grant déuselle o nome científico *Hemidactylus granti* a unha especie de xecónido endémica de Socotra.

## Abreviatura 
A abreviatura **Ogilvie-Grant** emprégase para recoñecer a  como autoridade na descrición e taxonomía en zooloxía.

## Notas 
## Véxase tamén 
### Bibliografía 
* Mullens, William Herbert & Harry K. Swann (1923): *A Bibliography of British Ornithology*. Cornell University. Wheldon & Wesley.
Unión Nacional

Existen varios partidos e coalicións políticas en varios estados coa denominación **Unión Nacional**:

## En Europa 
#### En España 
* **Unión Nacional**, formación política rexeneracionista fundada en 1900;
* **Unión Nacional Española**, organización antifranquista creada en Francia en 1942;
* **Unión Nacional**, coalición política de 1979;
* **Unión Nacional**, partido político fundado en 1995.

#### En Noruega 
* **Nasjonal Samling**, (en galego, **Unión Nacional**), é un partido ultradereitista.
#### En Portugal 
* **Unión Nacional**, foi un partido político portugués, como modelo de partido único, fundado por Salazar durante a súa ditadura
## En América 
#### En Guatemala 
* **Unión Nacional**, foi un partido político de dereita.
#### Na Arxentina 
* **Unión Nacional**, partido arxentino formado en 1909 para apoia-la candidatura de Roque Sáenz Peña.

#### En Chile 
* **Unión Nacional**, foi unha coalición electoral.
## En Asia 
#### En Israel 
* **Unión Nacional**, é un partido político israelí de dereita radical, nacionalista e sionista.
Acuaporina 1

A **acuaporina-1** é unha proteína que forma unha canle acuosa de membrana, que nos humanos está codificada no xene ***AQP1*** do cromosoma 7.

A AQP1 é unha canle acuosa amplamente expresada, cuxa función fisiolóxica foi mellor caracterizada nos riles. Encóntrase nas membranas plasmáticas basolaterais e apicais das células dos túbulos proximais dos riles, o rama descendente da asa de Henle e na porción descendente dos vasa recta. Ademais, encóntrase nos glóbulos vermellos, endotelio vascular, o tracto gastrointestinal, as glándulas sudoríparas e os pulmóns.

Non é regulada pola vasopresina (ADH).

## Función 
As acuaporinas son unha familia de pequenas proteínas integrais de membrana relacionadas coas proteínas intrínsecas maiores (MIP ou AQP0). Este xene codifica unha acuaporina que funciona como proteína de canle acuosa molecular e tamén como canle catiónica non selectiva. É un homotetrámero con 6 dominios que se estenden por toda a bicapa e sitios de N-glicosilación. A proteína lembra fisicamente as proteínas de canle e é abundante en eritrocitos e túbulos renais. O xene que codifica esta acuaporina é un posible candidato a estar implicado en trastornos que supoñen un desequilibrio no movemento do fluído ocular.

## Notas 
## Véxase tamén 
### Outros artigos 
* Acuaporina

### Bibliografía 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

### Ligazóns externas 
* 
* *Gallería de simulacións de acuaporinas*
* 

Este artigo incorpora textos da Biblioteca de Medicina dos Estados Unidos de América, que está en dominio público.